Andreas Lauritz Thune

Andreas Lauritz Thune (født 9. april 1848 i Drammen, død 20. april 1920 i Oslo) var eier av Thunes mekaniske verksted i Kristiania. Han gikk i lære hos sin far, som hadde flyttet Thunes Mek. fra Drammen til Kristiania i 1851. Andreas tok i tillegg formell utdannelse ved Horten tekniske skole, med eksamen i 1868. Han overtok bedriften i 1871, og i årene som fulgte ble virksomheten sterkt utvidet og modernisert. I 1902 ble bedriften flyttet Skøyen, og omdannet til aksjeselskap.

Andreas Thune tok initiativ til stiftelsen av Mekaniske verksteders forening, og var foreningens første formann 1889-1897. Han var også formann i Kristiania Haandverks- og Industriforening 1899-1900, i tillegg til en rekke andre verv i samfunns- og næringsliv.

Thune var kommandør av St. Olavs Orden, og var også tildelt Kongens fortjenstmedalje i gull.

Referanser 

Norske bedriftsledere
Kommandører av St. Olavs Orden
Kongens fortjenstmedalje i gull
Personer fra Drammen kommune
Fødsler i 1848
Dødsfall i 1920